kardosdrur/scandi-wiki huggingface dataset:
Nicolaas Beets

Nicolaas Beets (født 13. september 1814 i Haarlem, død 13. marts 1903 i Utrecht) var en hollandsk forfatter.

Beets blev færdiguddannet som præst i 1854 og blev i 1874 professor i kirkehistorie i Utrecht. Han var i begyndelsen af sin karriere inspireret af Byron for at siden udvikle sig til en blid familiedigter og opnåede som en forfatter af denne type stor popularitet. Mest populær var han under pseudonymet Hildebrand med udgivelserne af de idylliske skildringer Camera obscura (1839, med mange senere oplag). Beets samlede "Dichtwerken" blev udgivet i 5 bind i perioden 1886-91.

Eksterne henvisninger 

 

Digtere fra Nederlandene
Præster fra Nederlandene
Kirkehistorikere
Historikere fra Nederlandene
Ansatte ved Utrechts Universitet
Personer fra Haarlem
Professorer fra Nederlandene
Nederlændere i 1800-tallet
Nederlændere i 1900-tallet
Højbro

Højbro kan betyde:

 En bro, normalt over et vandområde, som er placeret højt således at der er fri passage under broen for skibe eller anden trafik.
 Bro i København som forbinder Højbro Plads med Slotsholmen.
Jan Abrahamsz Beerstraaten

Jan Abrahamsz Beerstraaten (1622 – 1666) var en hollandsk maler.

Der findes flere malere med navnet Beerstraten, formodentlig tillhørende samme familie, men slægtskabet mellem disse er endnu ikke udredt. Jan Beerstraaten arbejdede i Amsterdam, og malede for det meste havne, vintermotiver, søslag og arkitekturstykker.

Nogle af hans malerier findes på Nationalmuseet og Kunstmuseet i København.

Malere fra Nederlandene
Thomas Lovell Beddoes

Thomas Lovell Beddoes (20. juli 1803 – 26. januar 1849) var en engelsk digter.

Beddoes levede det meste af sit liv på kontinentet, i begyndelsen som medicinstuderende, senere som digter. Udover sin lyrik publicerede han også et drama, Death's jest book, der tekstmæssigt bærer præg af hans tiltagende sindssygdom.

Eksterne henvisninger 

Digtere fra England
Pieter Lastman

Pieter Lastman (1583 i Amsterdam – begravet 4. april 1633 i Amsterdam) var en hollandsk maler. Lastman blev betragtet som betydningsfuld, dels på grund af sit arbejde som maler af historiske steder og dels på grund af sine senerehen kendte elever, som blandt andre Rembrandt og Jan Lievens. I sine malerier gjorde Lastman meget ud af arbejdet med ansigter, hænder og fødder.

Referencer

Eksterne henvisninger 

Malere fra Nederlandene
Personer fra Amsterdam
Terry Paine

Terence Lionel "Terry" Paine MBE (født 23. marts 1939 i Winchester, England) er en tidligere engelsk fodboldspiller, der som angriber på det engelske landshold var med til at vinde guld ved VM i 1966. Han nåede i alt 19 landskampe, hvori han scorede syv mål. På klubplan spillede han størstedelen af sin karriere hos Southampton, som han spillede over 700 ligakampe for. Han var efterfølgende også tilknyttet Hereford og Cheltenham.

I 1980 var Paine kortvarigt manager for sin sidste klub som spiller, Cheltenham.

Titler 

VM
 1966 med England

Eksterne henvisninger 
 Soccerbase.com spillerinfo 

Fodboldspillere fra England
Deltagere ved verdensmesterskabet i fodbold 1966
Fodboldspillere fra Southampton F.C.
Fodboldspillere fra Hereford United F.C.
Fodboldspillere fra Cheltenham Town F.C.
Fodboldtrænere fra England
Verdensmestre i fodbold
Personer tildelt Member of the Order of the British Empire
Barbapapa

Barbapapa er en række børnebøger, hvoraf den første bog udkom i 1970. Bøgerne var oprindeligt skrevet på fransk og senere oversat til mere end 30 sprog. 
Der er sidenhen kommet en tv-serie med samme navn, produceret af Annette Tison og Talus Taylor, som små korte tegnefilmsafsnit. Med en varighed af kun fem minutter, har den nået et bredt publikum via tv. Også en tegneserieversion blev oprettet. Både tegnefilm og tegneserier viser bekymring for miljøet og indeholder en miljømæssig besked.  Barbapapa er nu en af de populære figurer, der er lavet til en handelsvare i visse asiatiske lande som Japan. Barbapapa har også påvirket det italienske sprog ved at indføre en udbredt neologisme, "barbatrucco".

Den 19. maj 2015 som var den 45-årsdag for udgivelsen af Barbapapa, dedikerede Google sin Google Doodle som en hyldest til Barbapapa.

Oprindelse 
Hovedpersonens navn er afledt af det franske udtryk Barbe à papa, som betyder candyfloss, eller – bogstaveligt talt – "fars skæg". Barbapapa-tegneserien, der var et af de første værker, der bragte et økologisk budskab ud, blev skabt af 2 forfattere: arkitekt og designer Annette Tison og amerikanske Uren Taylor, professor i matematik og biologi, der er mand og kone. De opholdte sig på det tidspunkt i Paris. Ideen opstod tilfældigt på en bistro i Paris i 1970. Tegneseriererne blev offentliggjort først i Frankrig og senere oversat til hele verden. Den animerede serie (バーバパパ, Baabapapa, bestående af 150 afsnit af 5 minutters varighed inddelt i tre sæsoner) blev lavet helt i Japan som et samarbejdet mellem den hollandske tv-Polyscope, K & D og det japanske Top Craft, som i dag hovedsageligt lever videre som Studio Ghibli. Det originale soundtrack er komponeret af de hollandske Joop Stokkermans (musik) og Harrie Geelen (tekst) i 1973 for at markere den første film. De oprindelige udgaver blev fortolket af den hollandske sanger Leen Jongewaard. I 2001 offentliggjorde SunSoft i Japan et Barbapapa-spil til Playstation.

Figurer 
Barbapapa er generelt et pæreformet, lyserødt antropomorft væsen med forvandlingsegenskaber, der snubler over den menneskelige verden og forsøger at passe ind. Metamorfose er normalt ledsaget af at sige "Hup Hup Hup, Barbatruc". Efter flere morsomme eventyr, støder han på en kvinde af samme slags (mere velskabt og sort), som kaldes Barbamama. De får syv børn, kendt som Barbabébés, hver med sin farve. 

I den oprindelige danske oversættelse har børnene navne efter deres egenskaber. Men i dag har de (i hvert fald på dansk) kun navn efter deres farve

 Barbabamse (Barbidou), gul, dreng, elsker dyr
 Barbabimbam (Barbalala), grøn, pige, elsker musik
 Barbabib (Barbotine), orange, pige, elsker bøger
 Barbabilled (Barbouille), sort og lodden, dreng, elsker kunst
 Barbablonde (barbabelle), lilla, pige, elsker skønhed
 Barbabrahe (Barbibul), blå, dreng, elsker videnskab
 Barbabadut (Barbidur), rød, dreng, elsker styrke og heltemod

Kilder 

Børnebøger
Litterære personer
Cathleen Nesbitt

Cathleen Nesbitt (24. november 1888 i Cheshire, England – 2. august 1982 i London) var en engelsk skuespillerinde.

Hun blev født i Cheshire, England, gik i skole i Lisieux, France og studerede på Queen's University of Belfast, og på Sorbonne Universitetet i Paris.

Eksterne henvisninger 
 

 

Skuespillere fra Storbritannien
Ildkrone

Ildkrone (Lantana) er en slægt med knap 20 arter, der er udbredt i Sydamerika og Afrika, men med hovedvægten i substropiske og tropiske dele af Sydamerika. Det er små træer, buske eller lianer – eller i nogle få tilfælde: urteagtige planter. Ofte er arterne tornede eller ru. Stænglerne er firkantede i urteagtigt tilstand. Bladene er modsat stillede (eventuelt kransstillede), stilkede og hele med rynket overflade og takket rand. Blomsterne er samlet i tætte hoveder af kortstilkede blomster. De enkelte blomster har en lille bæger og en næsten regelmæssig krone. Kronbladene kan være hvid, rød, blå eller violet, og mange arter har tofarvede kroner. Tilmed har mange arter blomster, der ændrer farve i løbet af blomstringstiden. Frugterne er én eller tokernede stenfrugter, som spredes af fugle.

Her beskrives kun de arter, som dyrkes i Danmark.

 Almindelig ildkrone (Lantana camara)
 Blå ildkrone (Lantana montevidensis)

 Lantana canescens
 Lantana horrida 
 Lantana indica
 Lantana involucrata
 Lantana microphylla
 Lantana nivea
 Lantana ovatifolia
 Lantana scabiosiflora
 Lantana strigocamara
 Lantana trifolia
 Lantana ukambensis
 Lantana velutina

Jernurt-familien
Arnaud Cathrine

Arnaud Cathrine (født 1973 i Cosne sur Loire) er en fransk forfatter.

Han udgav sin første bog i 1998, og skriver for det meste krimibøger og sange. Han har desuden udgivet en del børnebøger.

Bibliografi 
 1998 – Les yeux secs
 2008 – Frère Animal
 2010 – Le journal intime de Benjamin Lorca
 2011 – Nos vies romancées

Filmografi 
 2006 – La faute à Fidel

Eksterne henvisninger 

Krimiforfattere fra Frankrig
Sangskrivere fra Frankrig
Børnebogsforfattere fra Frankrig
Peter Martensen

Peter Martensen (født 26. november 1953 i Odense) er en dansk maler og grafiker.

Martensen blev uddannet fra Det Fynske Kunstakademi i 1977 og har desuden studeret hos Dan Sterup-Hansen på Det Kongelige Danske Kunstakademi fra 1982 til 1984. Han debuterede i 1972. Stilistisk tilhører han nyrealismen og anvender ofte fotografiet som udgangspunkt for sine malerier.

Han har portrætteret de tidligere formænd for Folketinget, Erling Olsen og Christian Mejdahl. Disse værker hænger i Folketinget. Desuden flygtningehøjkommissær Poul Hartling, Det Nationalhistoriske museum Frederiksborg Slot. Han er repræsenteret med værker på bl.a. Kastrupgårdsamlingen, Statens Museum for Kunst, Vejle Kunstmuseum, Kunstmuseet i Tønder, Göteborgs Kunstmuseum, Musée d'Art Moderne et Contemporain, Saint-Etienne i Frankrig og på Victoria and Albert Museum i London.

Peter Martensen arbejder også med video og lydperformance.

Hæder 
 1985, Gerhard Henning 
 1986, Henry Heerup 
 1987, Ernst Goldschmidt 
 1988, J.W. Larsen
 1990, Tuborgfondet
 1990, Dronning Ingrids romerske Fond 
 1992, Irgens-Bergh 
 2010, Statens Kunstfonds 3årige arbejdslegat

Ekstern henvisninger 
 Peter Martensens hjemmeside
 Portræt af Peter Martensen på Kunstonline.dk
 

Personer fra Odense
Malere fra Danmark
Grafikere fra Danmark
Danskere i 1900-tallet
Danskere i 2000-tallet
Personer i Kraks Blå Bog
Dan Sterup-Hansen

Dan Sterup-Hansen (3. oktober 1918 i Sønder Jernløse – 2. juli 1995 i Slagslunde) var en dansk maler, grafiker og professor.

Sterup-Hansen var uddannet fra Kunstakademiets malerskole i 1939 og fra den grafiske skole samme sted i 1944, hvor han var elev hos Aksel Jørgensen. I 1936 debuterede han på Kunstnernes Efterårsudstilling, og allerede fra 1950 var han medlem af Den Frie Udstilling. Fra 1962 til 1974 var han professor ved Kunstakademiets afdeling for mur- og rumkunst 1962-74, og fra 1974 til 1988 var han professor ved akademiets grafiske skole. I en årrække i midten af 1950'erne var han medlem af tidsskriftet Dialogs redaktion.

Han arbejdede for at udbrede kunsten og udførte en række udsmykningsopgaver, bl.a. et relief i keramik på Folkets Hus (1956), altertavlen i Vellinge Kirke ved Ringkøbing (1971) og maleriet Befrielsesregeringen 1945, der hænger på Christiansborg (1985-91).

I 1952 modtog han Eckersberg Medaillen og i 1979 Thorvaldsen Medaillen. I 1974 modtog han Det anckerske Legat. Han blev Ridder af Dannebrog 1967 og Ridder af 1. grad 1980.

Kilder og eksterne henvisninger

Eksterne henvisninger 
 

Malere fra Danmark
Grafikere fra Danmark
Modtagere af Eckersberg Medaillen
Ansatte ved Det Kongelige Danske Kunstakademi
Danskere i 1900-tallet
Modtagere af Thorvaldsen Medaillen
Personer i Kraks Blå Bog (afdøde)
Personer i Dansk Biografisk Leksikon
Riddere af 1. grad af Dannebrog
Barbara Carlotti

Barbara Carlotti (født 2. juli 1974 i Clamart) er en fransk sangerinde. 

Carlotti skriver ofte hyldestsange til kendte franske personligheder, såsom sangeren Juliette Gréco og digteren Baudelaire.

Album 
 L'ideal (2008)

Eksterne henvisninger 

Site officiel 

Sangere fra Frankrig
Jan Lievens

Jan Lievens (født 24. oktober 1607 i Leiden, Nederlandene, død 4. juni 1674) var en hollandsk kunstmaler, hvis malerstil ofte blev sammenlignet med den samtidige Rembrandts.

Lievens var søn af Lieven Hendriksze, der var tapetserer, og blev oplært af Joris Verschoten. "I en alder af omkring 10 år" kom han i en toårig periode i lære hos Pieter Lastman i Amsterdam. Herefter begyndte han sin karriere "i en alder af omkring 12 år" i Leiden.

Eksterne henvisninger 

 Jan Lievens på Arthistory 

Malere fra Nederlandene
Personer fra Leiden
Holger Begtrup

Holger Christian Begtrup (født 28. juni 1859 i Birkerød, død 5. maj 1937 i Hillerød) var en dansk teolog og højskolelærer.

Begtrup var søn af sognepræst E.W. Begtrup og Elisabeth f. Mathiesen, blev student 1876 fra Metropolitanskolen, cand.theol. 1880 og vandt Københavns Universitets guldmedalje 1883.

Han underviste ved Askov Højskole fra 1882 og grundlagde i 1895 Frederiksborg Højskole - i dag Grundtvigs Højskole Frederiksborg, som under hans ledelse blev en af de største i Danmark. Begtrup, der var en fremtrædende foredragsholder og flittig forfatter, tilegnede det meste af sit liv fuldførelsen af de grundtvigske tankelinjer. Fra hans arbejder kan nævnes: C. Berg, en dansk Politikers Udviklingshistorie (1896), Det danske Folks Historie i det 19. Aarhundrede (4 bind, 1909-14). Han udgav desuden Grundtvigs udvalgte Skrifter (10 bind, 1904-09) og tidskriftet Den danske Højskole (1901-04). 

Hans selvbiografi udkom i 1929.

Litteratur 
 Kraks Blaa Bog 1929
Holger Jerrild, "Hos Holger Begtrup", s. 202-208 i: Gads Danske Magasin, 1928.

Eksterne henvisninger 
 

Teologer fra Danmark
Skolefolk fra Danmark
Selvbiografer fra Danmark
Biografiforfattere fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Dansksprogede forfattere fra Danmark
Modtagere af Københavns Universitets guldmedalje
Studenter fra Metropolitanskolen
Mark Hunter (sanger)

Mark Hunter (født 26. maj 1977) er forsanger og sangskriver i det amerikanske heavy metal band Chimaira.

Musikere fra USA
Sangere fra USA
Fodsvamp

Fodsvamp (tinea pedis) er en infektion med hudsvampe (dermatofytter) som lever i det yderste hudlag hvor cellerne er døde, det såkaldte hornlag.

Eksterne henvisningerr 
 internetmedicin.se – Fotsvamp , tinea pedis 
 Opslag  hos NetDoktor.dk

Hudsygdomme
Svampesygdomme
Yiyang (Hunan)

Yiyang (kinesisk skrift: 益阳; pinyin: Yìyáng) er en by på præfekturniveau i provinsen Hunan i det centrale Kina. Præfekturet har et areal på 12.,325 km² og en befolkning på 4.660.000 mennesker (2007).

Bypræfekturet ligger ved floden Zijiang.

Byen Yiyang blev grundlagt under Qin-dynastiet. Under Taipingoprøret blev navnet ændret til Desheng amt.

Administrative enheder 
Yiyang består af to bydistrikter, et byamt og tre amter:

 Bydistriktet Heshan – 赫山区 Hèshān Qū ;
 Bydistriktet Ziyang – 资阳区 Zīyáng Qū ;
 Byamtet Yuanjiang – 沅江市 Yuánjiāng Shì ;
 Amtet Nan – 南县 Nán Xiàn ;
 Amtet Taojiang – 桃江县 Táojiāng Xiàn ;
 Amtet Anhua – 安化县 Ānhuà Xiàn.

Trafik 
Kinas rigsvej 319 fører gennem præfekturet. Den begynder i Xiamen i Fujian, løber mod nordvest gennem provinserne Jiangxi, Hunan og Chongqing, til den ender i Chengdu, hovedstaden i provinsen Sichuan.

Bypræfekturer i Hunan
Zijiang

Zijiang (kinesisk skrift: 资江; pinyin: Zījiāng; Wade-Giles: Tzu-chiang, også kaldt Zishui, 资水) er en af de fire største floder i provinsen Hunan i Kina, og en af de vigtigste bifloder til Yangtze. Den er 653 km lang og har et afvandingsområde på 28.214 km², hvorav 26.728 km² ligger i Hunan.

Zijiang har to kilder, en sydlig og en vestlig. Den sydlige kildeflod, Daxishui-floden, har sit udspring på nordsiden af Yuechengkoubjergne i Ziyuan amt i Guangxi, og løber så gennem amtet Xinning i bypræfekturet Shaoyang. Den vestlige kildeflod, Heshui-floden, kommer fra Huangmajie i det autonome amt Chengbu Miao, og løber gennem byen Wugang og amtet Longhui.

De to kildefloder mødes ved Shuangjiangkou i amtet Shaoyang og forenes der til Zijiang, som  løber videre til Dongtingsøen ved Ganxikou i Yìyáng, og videre til Yangtze.

De fire største floder i Hunan er: Xiangjiang, Yuanfloden, Zijiang og Lishuijiang.
 
Vandløb i Kina

Hunan
Guangxi
Thor Beenfeldt

Thor Beenfeldt (10. februar 1878 i København – 9. juni 1954 i Alsønderup) var en dansk arkitekt. Han var længe forankret i palæstilen, men byggede senere i funkis i 1930'erne.

Beenfeldt var søn af købmand Hans Peter Beenfeldt og Marie Vilhelmine f. Thorsen, tog præliminæreksamen 1893, blev murersvend 1897, tog eksamen fra Teknisk Skole 1896 og gik på Kunstakademiet fra 1896 indtil afgang 1906. Han modtog K.A. Larssens Legat 1901-02 og Akademiets lille rejsestipendium 1910. Hans studierejser gik til Tyskland, Østrig og Italien.

Beenfeldt var assistent under Københavns Kommunes 5. bygningsinspek­torat 1900-02 og blev ansat i Frederiksberg Bygningsinspektorat 1902 og var bygningsinspektør sammesteds 1925-1945. Han var samtidig lærer ved Frederiksberg Tekniske Skole 1905-09 og medlem af bestyrelsen for Akademisk Arkitektforening 1908-12 og af bestyrelsen for Frederiksberg Kommunale Funktionærers Boligforening 1912-14.

Han udstillede på Charlottenborg Forårsudstilling 1910 (en herregård) og 1912 (et nationalmuseum).

Værker 
 Villa i Fredensborg (1901)
 Arbejderboliger, Rebekkavej 20, Hellerup (1903)
 2 villaer, Rosbæksvej 15 og 17, Ryvangen (1911 og 1912)
 Beboelsesejendom, Amagerbrogade 17-19, Amagerbro (1916)
 Overlade Kirke (1915-16)
 Beboelsesejendom, Jernbane Allé 39, Vanløse (1929)
 Eget hus i Bagsværd (1930)
 Beboelsesejendom, Bryggervangen 18-24, København (1933)
 flere villaer og beboelseshuse
 har tillige udført gravmæler, møbler, sølvtøj og tegnet plakater

Kilder 
 Rikke Tønnes, "Thor Beenfeldt", i: Sys Hartmann (red.), Weilbachs Kunstnerleksikon, København: Rosinante 1994-2000.

Arkitekter fra Danmark
Embedsmænd fra Danmark
Danskere i 1900-tallet
Personer fra København
Personer i Kraks Blå Bog (afdøde)
Otto Fog-Petersen

Otto Fog-Petersen (20. august 1914 i Nibe – 10. juni 2003 i Melby) var en dansk journalist, der var chefredaktør for Berlingske Aftenavis og senere Weekendavisen.

Fog-Petersen var student fra Sorø Akademi, blev udlært på Jydske Tidende, og kom i 1937 til Berlingske Tidende. Han blev i 1951 ansvarshavende chefredaktør for Berlingske Aftenavis, der gik ind i 1971, da postvæsenet sløjfede aftenomdelingen. Fog-Petersen stod i spidsen for omlægningen til ugeavis, der i første omgang fik navnet Weekendavisen Berlingske Aften. Han trådte i 1973 et skridt tilbage og blev skrivende medredaktør og overlod chefredaktørposten til Henning Fonsmark. Han gik på pension i 1978.

Personer fra Nibe
Journalister fra Danmark
Chefredaktører fra Danmark
Danskere i 1900-tallet
Journalister ved Weekendavisen
Personer i Kraks Blå Bog (afdøde)
Journalister ved Berlingske
Erik Juel

Erik Juel kan henvise til flere personer af den danske adelsslægt Juel:

 Erik Juel (rigsråd) (død 1657) – til Hundsbæk og Alsted, rigsråd
 Erik Juel (officer) (1662-1742) – officer
Busenebrønden

Busenebrønden, Budsenebrønden eller Busene offerbrønd er formentlig en brønd fra Østmøn. Det eneste der er fundet af den, er en udhulet elletræstamme, der med stor sikkerhed har fungeret som brøndkasse. Busenebrønden er dateret til ca. 800 f.Kr.

Den udhulede træstamme har fungeret som brøndkasse i bronzealderen og har givet navn til Busenebrønden. Knoglerne og smykkerne kan kun være ofrede. Det er usædvanligt, da ofringer i bronzealderen lagdes i søer og moser.

Historie 
I 1903 stødte gårdejer Jørgen Pedersen på en udhulet træstamme under oprensning af en skelgrøft. I den udhulede elletræstamme, som var ompakket med sten, fandt han til sin overraskelse dyreknogler og smukke bronzesmykker. Knoglerne var fra hund, får, svin, ko og hest. Smykkerne var kvindesmykker: tre spiralarmringe og tre bæltesmykker.

Fundet vakte behørig opsigt, og Nationalmuseets direktør Sophus Müller rejste selv til Møn for at undersøge fundstedet nærmere. Jørgen Pedersen fik 400 kr. (ca. 27.000 i 2013-DKK i danefægodtgørelse.

Genstandene udstilles Nationalmuseet i oldtidsafdelingen.

Referencer 

Bronzealder
Arkæologiske fund fra Danmark
Genstande i Nationalmuseet
Møn
Store Klinteskov

Store Klinteskov er et omkring 700 hektar skovområde, der er en del af Bjergene på Østmøn. I  findes talrige spor efter gravhøje fra bronzealderen. Har man øjnene med sig på tur rundt i den fredede skov kan man opleve den ene gravhøj efter den anden. Der findes op mod 100 fortidsminder i området. Blandt disse gådefulde forsvarsanlæg på Timmesøbjerg, som arkæologerne fra Museerne Vordingborg undersøgte i 2010 for bl.a. at finde ud af hvor gammelt det er.

I den østlige ende lige ud til Møns Klint ligger GeoCenter Møns Klint.
Skoven er en del af Natura 2000-område nr. 171 Klinteskoven og Klinteskov Kalkgrund. I 2018 blev 152 hektar skov udpeget til ny urørt løvskov og 12 hektar
udpeget til ny anden biodiversitetsskov. 
Skoven  rummer bl.a. Danmarks vigtigste område for
naturtypen bøg på kalk, men
også partier med bøg på muld, ege-blandskov
samt  flere større partier
med særlig værdifuld skov (§ 25-skove).

Eksterne henvisninger 
Museerne Vordingborg

Referencer 

Bronzealder
Møn
Viemosestenen

Viemosestenen er en stor helleristningssten i Viemose Skov på Sydsjælland. Stenen ligger i vejkanten og indeholder mindst 90 skåltegn. Skåltegn kendes først og fremmest fra bronzealderen. Blandt arkæologer er der bred enighed om, at skåltegn, som andre helleristninger, ikke er graffiti, men er religiøst betingede.

Skåltegn findes i stort antal i Sydsjælland og på Møn. Det er sjældent, at de ikke findes på sten fra dysser og jættestuer, og ofte findes de også på enkeltsten i landskabet, ligesom Viemosestenen. Den almindelige fortolkning af skåltegnene er, at de symboliserer det kvindelige skød og dermed frugtbarhed.

Datering: 1.700-500 f. kr.

Bronzealder
Lokaliteter i Vordingborg Kommune
Skallerupvognen

Skallerupvognen er et bronzekar på fire hjul, som blev fundet i gravhøjen Trudshøj på Sydsjælland. Karret er en kedelvogn, der med stor sandsynlighed er fremstillet i den østlige del af Centraleuropa. 
Dateringen er 1300-1101 f.Kr.

Vognen opdeles i to. Selve karret er udhamret bronze, og på det findes små fuglefigurer. I karrets kant hænger rasleblik, dvs. øskner med bladformede vedhæng. Det firhjulede chassis er af støbt bronze, i hvert hjørne findes en lille fugl. Skallerupvognen blev anvendt som gravurne for en høvding.

Fundet 
 

Skallerupvognen kan ses på Nationalmuseet i København hvor den står opstillet i et forholdsvist mørkt rum i samlingen Danmarks Oldtid i stueplanet i Prinsens Palæ.

Eksterne kilder og henvisninger 
 Fund og Fortidsminder
 KNUT pilelandet
 Køng Museum 
 Christian Blinkenberg (1896) Etrurisk Kedelvogn funden ved Skallerup.

Henvisning 

Nordiske oldsager fra Bronzealderen
Vordingborg Kommune
Genstande i Nationalmuseet
Arkæologiske fund fra Danmark
Vind (flertydig)

Vind har flere betydninger:
 Vind − en bevægelse i luften
 Vind (by) − en by i Herning Kommune i Region Midtjylland
 Vind (adelsslægt) − en dansk uradelsslægt
 Oluf Vind (1590-1646) − en dansk præst
Henny Krause

Henny Christa Julie Krause f. Aaquist (28. juli 1905 i Viborg – 12. juli 1980) var en dansk skuespillerinde.

Hun debuterede i september 1928 og blev uddannet på Det kgl. Teaters Elevskole. I årene 1936-38 var hun engageret på Odense Teater og sidenhen ved Det ny Teater. Hun var 1927-1935 gift med skuespilleren Gunnar Lauring og fra 1942 med skuespilleren og sceneinstruktøren Sam Besekow. Henny Krause er mor til skuespilleren Bertel Lauring.

Hun medvirkede i få spillefilm, bl.a. Lynet (1934) og Regnen holdt op (1942).

Referencer

Eksterne henvisninger 
 

Skuespillere fra Danmark